REPUBLIKA SRBIJA PREDLOG

NARODNA SKUPŠTINA

Odbor za ustavna pitanja i zakonodavstvo

04 Broj: 06-961/24

10. maj 2024. godine

B e o g r a d

 Na osnovu člana 27. stav 8. Zakona o Narodnoj skupštini („Službeni glasnik RS“, br. 9/10 i 108/13 - dr. zakon) i člana 44. stav 6. i člana 48. Poslovnika Narodne skupštine („Službeni glasnik RS“, broj 20/12 - prečišćen tekst), Odbor za ustavna pitanja i zakonodavstvo, na sednici održanoj 10. maja 2024. godine, doneo je

**O D L U K U**

**O DOPUNAMA ODLUKE O OBRAZOVANjU RADNE GRUPE ZA UNAPREĐENjE IZBORNOG PROCESA**

 1. U Odluci o obrazovanju Radne grupe za unapređenje izbornog procesa 04 Broj: 06-961/24 od 29. aprila 2024. godine, u tački 4. dodaju se st. 3. i 4. koji glase:

 „Članovi i zamenici članova Radne grupe su ovlašćeni da prate primenu člana 2. Zakona o dopunama Zakona o jedinstvenom biračkom spisku, koji je donet na Drugoj sednici Prvog redovnog zasedanja Narodne skupštine Republike Srbije u 2024. godini, održanoj 10. maja 2024. godine.

 Uslove za primenu ovlašćenja iz stava 3. ove tačke obezbeđuje Ministarstvo državne uprave i lokalne samouprave.“.

 2. Ova odluka stupa na snagu danom donošenja.

 PREDSEDNIK

 Milica Nikolić